Hierdie artikel handel oor die taal. Vir die etniese groep, sien Roemene.
Roemeens (română, limba română [ˈlimba roˈmɨnə] luister (hulp·inligting), soms ook Dakoroemeens genoem) maak deel uit van die ondergroep van die Balkanromaanse tale binne die Romaanse taalfamilie. Dit is die meerderheids- en ampstaal van Roemenië en Moldowa.
Gepraat in: Roemenië
Totale sprekers: 24 miljoen
Gereguleer deur: Academia Română
ISO 639-2: rum/ron
Verspreiding van Roemeense dialekte in Roemenië en Moldowa
Wêreldwye verspreiding van Roemeens: ██ Ampstaal ██ Omgangstaal ██ Erkende minderheidstaal ██ Minderheidstaal
In Roemenië met 'n totale bevolking van 21,7 miljoen (in 2002) word Roemeens deur sowat 19,4 miljoen mense as moedertaal gepraat, terwyl 'n bykomende 10,6 miljoen Roemeenssprekendes tans in die buiteland woon. In Moldowa praat sowat 2,6 miljoen mense Roemeens, alhoewel die taal hier Moldawies genoem word.
Opvallende kenmerke van Roemeens is die gemengde woordeskat waarby die basiese woordeskat merendeels uit Vulgêrlatyn oorgeneem is en aangevul word deur elemente uit Voor-Roemeense tale, uit Slawies (Dakoslawies, Bulgaars, later ook Russies), uit Turkse tale, Nieu-Grieks, Albanees, Hongaars, Italiaans, Frans en talle neologismes, wat uit Griekse en Latynse bestanddele gevorm is; 'n fonetiese spelling wat danksy die groot aantal klinkers baie ooreenkomste met Italiaans toon en van Roemeens in akoestiese opsig die mees presiese van alle Romaanse tale maak; die gebrek aan 'n vaste woordaksent; die gebruik van die bepaalde lidwoord as agtervoegsel (net soos in die aangrensende, nie-Romaanse Bulgaars) en die bewaring van 'n onsydige naas die manlike en vroulike geslag, net soos in Latyn.
Roemeens word oorwegend met die Latynse alfabet geskryf, net in die omstrede gebied van Transnistrië word die Cyrilliese alfabet gebruik.
↑ (en) “Ethnologue: Languages of the World, Seventeenth edition, Romanian”. Ethnologue. URL besoek op 18 Maart 2016.
Wikimedia Commons het meer media in die kategorie Roemeens.
Wikiwoordeboek het 'n inskrywing vir Roemeens.
Sien gerus Wikipedia se uitgawe in Roemeens
Ontsluit van "https://af.wikipedia.org/w/index.php?title=Roemeens&oldid=1888161"
Last edited on 17 Januarie 2019, at 10:01